Document ID: /roh_data/filtered/fineweb-2-filterrobots_roh.jsonl.gz/62098

Ün milliun meters cubic in movimaint
Il cumün da Scuol ha decretà cha la Chamonna Tuoi gnia serrada sur inviern. Pro’l Piz Buin Pitschen esa da far quint chi detta ils prossems ons üna bouda plü gronda – e l’uonda da pressiun pudess periclitar la chamonna alpina. Pella secziun regiunala dal CAS es la serrada «dramatica».
Il territori in movimaint al Piz Buin Pitschen es ün zich zoppà sün quista fotografia davo il grip Cronsel, ün pregrip dal piz (fotografia: Cristiana Fliri-Feuerstein).
«Per nus esa dramatic.» – Cun quels pleds commentescha Heinz Gross la decisiun dal cumün da Scuol in connex culla serrada da la Chamonna Tuoi. Heinz Gross es president da la Secziun Engiadina Bassa dal Club Alpin Svizzer. ...